CELEX: C2005/205/02
Language: da
Date: 2005-08-20 00:00:00
Title: Domstolens dom (Femte Afdeling) af 30. juni 2005 i sag C-165/03, Mathias Längst, procesdeltagere SABU Schuh and Marketing GmbH m.fl. (anmodning om præjudiciel afgørelse fra Landgericht Stuttgart) (Direktiv 69/335/EØF — kapitaltilførselsafgifter — gebyrer for oprettelse af et notarialdokument — tjenestemandsansat notar — overførsel af en fast del af gebyret til staten)

20.8.2005   
            
            
               DA
            
            
               Den Europæiske Unions Tidende
            
            
               C 205/2
            
         
      DOMSTOLENS DOM
   
   (Femte Afdeling)
   af 30. juni 2005
   i sag C-165/03, Mathias Längst, procesdeltagere SABU Schuh and Marketing GmbH m.fl. (anmodning om præjudiciel afgørelse fra Landgericht Stuttgart) (1)
   
   (Direktiv 69/335/EØF - kapitaltilførselsafgifter - gebyrer for oprettelse af et notarialdokument - tjenestemandsansat notar - overførsel af en fast del af gebyret til staten)
   (2005/C 205/02)
   Processprog: tysk
   I sag C-165/03, angående en anmodning om præjudiciel afgørelse i henhold til artikel 234 EF, indgivet af Landgericht Stuttgart (Tyskland), ved afgørelse af 7. april 2003, indgået til Domstolen den 10. april 2003, i sagen Mathias Längst, procesdeltagere SABU Schuh & Marketing GmbH, Präsident des Landgerichts Stuttgart, Bezirksrevisor des Landgerichts Stuttgart, har Domstolen (Femte Afdeling), sammensat af afdelingsformanden, R. Silva de Lapuerta, og dommerne R. Schintgen (refererende dommer) og J. Makarczyk; generaladvokat: A. Tizzano; justitssekretær: ekspeditionssekretær M.-F. Contet, den 30. juni 2005 afsagt dom, hvis konklusion lyder således:
   Rådets direktiv 69/335/EØF af 17. juli 1969 om kapitaltilførselsafgifter, som ændret ved Rådets direktiv 85/303/EØF af 10. juni 1985, skal fortolkes således, at gebyrer, der opkræves af en tjenestemandsansat notar for oprettelse af et notarialdokument, hvorved en af direktivet omfattet disposition attesteres, skal betragtes som en afgift i dette direktivs forstand, når det for det første følger af de nationale bestemmelser, der finder anvendelse, at de notarer, der kan foretage opkrævningen, ikke udelukkende er tjenestemandsansatte notarer og selv er gebyrfordringshavere, samt for det andet, at de tjenestemandsansatte notarer skal overføre en del af gebyrerne til staten, som anvender disse indtægter til finansiering af opgaver, der påhviler den.
   
      (1)  EUT C 213 af 6.9.2003.